text: Hr. formand!
  
  Mennesker bliver dræbt på grund af deres kærlighed. Det handler om de grundlæggende menneskerettigheder. Mennesket skal ikke dømmes til døden for at elske et andet menneske af samme køn. Det er absurd, og det er umenneskeligt.
  
  Jeg priser mig lykkelig hver eneste dag for, at mine børn og børnebørn er født i Danmark, hvor man kan elske den, man vil. Selv om vi er foregangsland i EU i forhold til LGBT+-rettighederne, så skal vi ikke være blinde for, at LGBT+-mennesker dagligt oplever diskrimination også i EU.
  
  Og flere medlemsstater laver hadefuld og diskriminerende lovgivning mod disse personer. Det skal stoppes! Lad os se fremad og gøre vores fremtid endnu bedre for LGBT+-mennesker.
  
  Det kan vi! Det skal vi! Det skylder vi dem!
  